Свят | Обичаме те, Абу Иванка - арабски потребители благодарят на Тръмп за удара срещу Асад
© Associated Press Арабски потребители в социалните мрежи отправят хвалебствия към "Абу Иванка" за удара срещу силите на сирийския президент Башар Асад.Американските сили за пръв път нападнаха Асад директно рано в петък сутринта – действие, което маркира сериозна промяна в позицията на президента Доналд Тръмп спрямо сирийската криза, в която са намесени Турция, Иран и Русия.Скоро след разпространението на новината, арабски потребители започнаха да благодарят на "Бащата на Иванка" с със специфичния израз. Той обикновено се обвързва с името на първородния син, а Иванка, освен жена, е и второто дете на Тръмп.Други го наричаха "Абу Иванка ал-Амрики" - "бащата на Иванка американката", съобщава Би Би Си.Един потребител е направил колаж на Тръмп с фес и надпис "Обичаме те", друг го нарича "мъж, който държи на думата си".Трети заявява, че новият президент за няколко месеца е направил това, което Обама не е успял за осем години."Петнадесет самолета, които биха убили хиляди сирийци" бяха унищожени, писал е друг потребител.Медиен активист в Идлиб призовава президентът да продължава и да "срине" Асад."Надеждата бавно се връща в сърцата ни", пише потребител от Сирия."За пръв път от шест години режимът на Асад понесе отговорността за престъпленията си", коментира друг.Сирийският журналист Рами Джара коментира, че "сирийците не се радват на жалко същество като Тръмп, просто са доволни, че Асад има по-малко средства, с които да ги избива"."Тръмп бързо откри магическия принцип на американската политика – когато нещата се влошат у дома, започни военна операция в Близкия изток", коментира блогърът Карл Шаро, който е наполовина иракчанин и наполовина ливанец."Сега обичате Тръмп? Човекът, който каза, че мрази араби и мюсюлмани?", пише друг потребител.Американци пък се шегуват, че със страната им е приключено след удара на Тръмп.Стреснати от възможността САЩ да се намесят в голяма война, те споделят възгледите си с хаштага #AmericaIsOverParty (Парти за края на Америка)."Бърни (Сандърс) искаше просто да легализира марихуаната и да помогне на студентите, вместо това имаме морков за президент и Трета световна война", пише потребителка."Аз съм нелегален имигрант и искам да бъда депортиран възможно най-бързо", шегува се друг човек.